เรื่องร้องเรียน: เเจ้งเรื่องถนนฟุตบาต ขอทาน ฉี่ริมกำแพง และข้างถนน ทุกวัน วันละหลายๆรอบสกปรกและเหม็นมากๆ กินอาหารขยะทิ้งเรี่ยราดสกปรกอย่างมากๆ ขอความช่วยเหลือจากทางกทมเทศกิจ กรมพัฒนาสังคมและความมั่นคงของมนุษย์ช่วยจัดการด้วย สร้างความเดือดร้อนให้คนสัญจรและพ่อค้าแม่ค้าเป็นอย่างมาก โดยเฉพาะพ่อค้าแม่ค้าที่อยู่ที่นี่เป็นประจำเดือดร้อนอย่างมากๆ อยากให้ลงมากวดขันเข้มงวดอย่างจริงจัง
การดำเนินการของเจ้าหน้าที่: เจ้าหน้าที่ฝ่ายพัฒนาชุมชนและสวัสดิการสังคม เจ้าหน้าที่ฝ่ายเทศกิจ ลงพื้นที่ตรวจสอบคนไร้บ้านบริเวณดังกล่าวเรียบร้อยเเล้ว ปรากฏว่าพบคนไร้บ้านจำนวนหลายราย เจ้าหน้าที่จึงชี้แจงทำความเข้าใจในการเข้าพักอาศัยในพื้นที่ดังกล่าวว่ากระทำมิได้ เนื่องจากทำให้เกิดความไม่เป็นระเบียบเรียบร้อยของเมือง ไม่มีความปลอดภัยในชีวิตและทรัพย์สิน และเจ้าหน้าที่ได้สอบถามการให้ความช่วยเหลือในด้านการฝึกอบรมวิชาชีพ เพื่อนำมาประกอบอาชีพ เเละความช่วยเหลือด้านที่พักอาศัย แต่คนไร้บ้านดังกล่าวปฏิเสธขอรับความช่วยเหลือ ซึ่งตามพระราชบัญญัติการคุ้มครองคนไร้ที่พึ่งพ.ศ. 2557การดำเนินการใดๆ จะต้องทำโดยความยินยอมของคนไร้ที่พึ่ง จึงไม่สามารถดำเนินการช่วยเหลือได้ เบื้องต้นเจ้าหน้าที่จึงขอความร่วมมือให้บุคคลดังกล่าวย้ายออกจากพื้นที่   ทั้งนี้ ฝ่ายพัฒนาชุมชนฯได้ขอความร่วมมือให้เจ้าหน้าที่ฝ่ายเทศกิจ ลงพื้นที่ตรวจสอบบริเวณดังกล่าวอย่างสม่ำเสมอ
ความเห็นของผู้แจ้ง: แจ้งเรื่องใหม่
พื้นที่: แขวงสี่พระยา เขตบางรัก กรุงเทพมหานคร